รัฐบาลไทย-ข่าวทำเนียบรัฐบาล-พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ พระราชทานปริญญาบัตรและประกาศนียบัตรผู้สำเร็จการศึกษาจากสถาบันพระบรมราชชนก กระทรวงสาธารณสุข ประจำปีการศึกษา 2560
วันพฤหัสบดีที่ 29 พฤศจิกายน 2561
พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ พระราชทานปริญญาบัตรและประกาศนียบัตรผู้สําเร็จการศึกษาจากสถาบันพระบรมราชชนก กระทรวงสาธารณสุข ประจําปีการศึกษา 2560
พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จแทนพระองค์ ในการพระราชทานปริญญาบัตรแก่บัณฑิตที่สําเร็จการศึกษาจากวิทยาลัยพยาบาล และวิทยาลัยการสาธารณสุขสิรินธร สังกัดสถาบันพระบรมราชชนก กระทรวงสาธารณสุข
วันนี้ (29 พฤศจิกายน2561)ณ ห้องประชุมวายุภักษ์แกรนด์บอลรูม ชั้น 4 อาคารศูนย์ประชุมวายุภักษ์ โรงแรมเซ็นทรา บาย เซ็นทารา ศูนย์ราชการและคอนเวนชัน เซ็นเตอร์ แจ้งวัฒนะ กรุงเทพมหานคร สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าโปรดกระหม่อมให้ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จแทนพระองค์ ในการพระราชทานปริญญาบัตรแก่บัณฑิตที่สําเร็จการศึกษาจากวิทยาลัยพยาบาล และวิทยาลัยการสาธารณสุขสิรินธร สังกัดสถาบันพระบรมราชชนก กระทรวงสาธารณสุข ซึ่งเป็นสถาบันสมทบมหาวิทยาลัยเชียงใหม่ มหาวิทยาลัยบูรพา มหาวิทยาลัยขอนแก่น มหาวิทยาลัยสงขลานครินทร์มหาวิทยาลัยมหิดล และประกาศนียบัตรแก่ผู้สําเร็จการศึกษาจากสถาบันการศึกษา สังกัดกระทรวงสาธารณสุข ประจําปีการศึกษา2560 โดยมีศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข และข้าราชการเฝ้ารับเสด็จ
ปีการศึกษา2560 มีบัณฑิตที่สําเร็จการศึกษาจากหลักสูตรต่างๆ รวมทั้งสิ้น4,184 คนโดยในภาคเช้ามีผู้เข้ารับพระราชทานปริญญาบัตรจํานวน 2,121 คนจากวิทยาลัยพยาบาลสถาบันสมทบมหาวิทยาลัยเชียงใหม่3แห่ง มหาวิทยาลัยบูรพา 10 แห่ง มหาวิทยาลัยขอนแก่น6แห่ง ส่วนในภาคบ่ายจํานวน 2,063 คน สําเร็จการศึกษาจากวิทยาลัยพยาบาลสถาบันสมทบมหาวิทยาลัยสงขลานครินทร์5แห่ง มหาวิทยาลัยมหิดล9แห่ง ประกาศนียบัตรผู้สําเร็จการศึกษา 8 แห่ง และพระราชทานรางวัลผู้สําเร็จการศึกษาหลักสูตรพยาบาลศาสตรบัณฑิตที่ได้คะแนนสูงสุดตลอดหลักสูตร เป็นผู้ที่มีความประพฤติดี และอาจารย์พยาบาล พยาบาลที่ปฏิบัติงานระยะเวลานานและดีเด่น พยาบาลดีเด่นของกระทรวงสาธารณสุข และข้าราชการที่ได้รับรางวัลดีเด่นด้วย
ในการนี้ ได้ประทานพระโอวาทความว่า ผู้สําเร็จการศึกษาหลักสูตรพยาบาลศาสตร์และสาธารณสุขศาสตร์ ของวิทยาลัยสังกัดกระทรวงสาธารณสุขทุกคน มีความสําคัญต่องานให้บริการด้านสุขภาพ ถือเป็นผู้ที่มีวิชาความรู้และเป็นบุคลากรที่มีคุณภาพในสถานพยาบาลทั่วภูมิภาคของประเทศ โดยเน้นให้บุคคลในพื้นที่เข้าศึกษาและได้ปฏิบัติงานในภูมิลําเนาของตนเอง ต้องตระหนักในบทบาทหน้าที่ นําวิชาความรู้ไปใช้ปฏิบัติหน้าที่ให้เกิดผลดีต่อสุขภาพอนามัยของประชาชนอย่างแท้จริง
และในภาคบ่ายได้ประทานพระโอวาทเพิ่มว่า ผู้สําเร็จการศึกษาทุกคนไม่ควรหยุดพัฒนาตนเอง ด้วยการศึกษาเรียนรู้วิทยาการ เทคโนโลยีใหม่ๆ ทางการพยาบาลและสาธารณสุข พร้อมติดตามข้อมูลข่าวสาร ให้ทันเหตุการณ์ ตลอดจนฝึกอบรมด้านคุณธรรม จริยธรรม มีความตั้งใจ ความอุตสาหะพากเพียร ความคิดพิจารณาให้มีขึ้นในตน ซึ่งจะช่วยให้การปฏิบัติงานดําเนินไปโดยราบรื่น มีประสิทธิภาพ และบังเกิดผลสําเร็จตามเป้าหมายที่ตั้งไว้
สถาบันพระบรมราชชนก กระทรวงสาธารณสุข มีวิทยาลัยในสังกัดรวม39แห่ง ประกอบด้วย วิทยาลัยพยาบาลบรมราชชนนี30แห่ง วิทยาลัยการสาธารณสุขสิรินธร7แห่ง วิทยาลัยเทคโนโลยีทางการแพทย์และสาธารณสุขกาญจนาภิเษก1แห่ง และวิทยาลัยการแพทย์แผนไทยอภัยภูเบศร1แห่ง ผลิตกําลังคนด้านสุขภาพ ระดับอุดมศึกษาและระดับประกาศนียบัตร9หลักสูตรตามเกณฑ์มาตรฐานของกระทรวงศึกษาธิการ และองค์กรวิชาชีพที่เกี่ยวข้อง ให้แก่สถานบริการที่อยู่ในสังกัดทั่วประเทศ เป็นไปตามสภาพปัญหา ความจําเป็นการจัดบริการด้านสุขภาพ และแผนการพัฒนางานสาธารณสุข โดยรับบุคคลในพื้นที่เข้าศึกษาและกลับไปปฏิบัติงานในภูมิลําเนา ทั้งนี้ ได้ร่วมมือกับมหาวิทยาลัยต่าง ๆ ให้วิทยาลัยพยาบาลเข้าเป็นสถาบันสมทบในหลักสูตรระดับปริญญาตรี
**********************29พฤศจิกายน 2561